Tá

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. október 27.-i rendes ülésére**

|  |
| --- |
| **Tárgyalandó napirend:****Telki Község Önkormányzat Képviselő-testületének a Szervezeti és Működési Szabályzatáról szóló** **10/2024.( X.15.) Önkormányzati rendelet módosítása** |

**A napirendet tárgyaló ülés dátuma**: **2025.10.27.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**2. JOGSZABÁLYI HIVATKOZÁSOK:** Magyarország helyi önkormányzatairól szóló 2011. évi CLXXXIX. törvény

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK, JAVASOLT FORRÁSAI:** Nincs

**4. TÉNYÁLLÁS BEMUTATÁSA:**

Pest Vármegye Kormányhivatala (a továbbiakban: Kormányhivatal) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (1) bekezdés a) pontjában biztosított felügyeleti jogkörében, az Mötv. 132. § (3) bekezdés b) pontja alapján törvényességi szempontból vizsgálja Telki község Önkormányzat (a továbbiakban: Önkormányzat) és a jegyző működését.

Ennek keretében a Törvényességi Felügyelet Írásbeli Kapcsolattartás felületen (a továbbiakban: TFÍK) törvényességi észrevétel, szakmai segítségnyújtás eszközével élt.

A Vármegyei Kormányhivatal Telki Község Önkormányzat Képviselő-testületének a Szervezeti és Működési Szabályzatéról szóló 10/2024.( X.15.) Önkormányzati rendeletével ( továbbiakban: Ör.) kapcsolatban a Képviselő-testületnek és a jegyzőnek címzett szakmai segítségnyújtás (a tájékoztató 1. melléklete) eszközét alkalmazta.

Telki, 2025. október 13.

 Deltai Károly

 polgármester

**Telki Község Önkormányzata Képviselő-testületének .../.... (...) önkormányzati rendelete**

**Telki község Önkormányzat Képviselő-testületének**

**szervezeti és működési szabályzatáról szóló 10/2024. (X. 15.) önkormányzati rendelet módosításáról**

[1] Telki község Önkormányzat szervezeti és működési szabályzatában az alpolgármesterre vonatkozó szabályozás pontosítása céljából,

[2] Telki község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 44. §, 45. §, 48. § (2)-(4) bekezdés, 49. § (2) bekezdés, 50. §, 51. § (2) bekezdés, 52. § (1) bekezdés, 53. § (1)-(3) bekezdés, 57. § (1)-(2) bekezdés, 59. § (2) bekezdés, 68. § (3) bekezdés, 82. § (3) bekezdés, 84. § (2) bekezdésben foglalt felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Telki község Önkormányzat Képviselő-testületének szervezeti és működési szabályzatáról szóló 10/2024. (X. 15.) önkormányzati rendelet 54. §-a helyébe a következő rendelkezés lép:

**„54. §**

(1) Az Mötv. és Szervezeti és Működési Szabályzat rendelkezéseinek megfelelően a képviselő-testület – a saját tagjai közül, a polgármester javaslatára, titkos szavazással a képviselő-testület megbízatásának időtartamára – a polgármester helyettesítésére, munkájának segítésére egy társadalmi megbízatású alpolgármestert választ.

(2) Az alpolgármester a polgármester irányításával látja el feladatát.

(3) Az alpolgármestert a képviselő-testület az alakuló ülésen választja meg. A képviselő-testület az alpolgármester megválasztásakor dönt díjazása mértékéről.

(4) Az alpolgármester társadalmi megbízatásban látja el faladatait.

(5) Az alpolgármester jogai és kötelezettségei a polgármesterével azonosak. Ebből adódóan a polgármesterre vonatkozó szabályokat az alpolgármesterre értelemszerűen alkalmazni kell.

(6) Az alpolgármester feladatait, a feladat-és munkamegosztást, illetve a polgármester helyettesítésének rendjét a polgármester határozza meg.

(7) Az alpolgármester a polgármester helyetteseként a polgármester távolléte esetén gyakorolja a polgármestert megillető jogosítványokat”

**2. §**

Hatályát veszti a Telki község Önkormányzat Képviselő-testületének szervezeti és működési szabályzatáról szóló 10/2024. (X. 15.) önkormányzati rendelet 4. melléklete.

**3. §**

Ez a rendelet a kihirdetését követő harmadik napon lép hatályba.

 Deltai Károly dr. Lack Mónika

 polgármester jegyző